**Tehniskā specifikācija**

**Daugavpils valstspilsētas pašvaldības mežu ugunsdrošības uzraudzība**

**2025.gada ugunsnedrošajā laikposmā.**

**1. Darba mērķis:**

Veikt Daugavpils valstspilsētas pašvaldības mežu ugunsdrošības uzraudzību ārpus darba laika un izejamās dienās, lai uzlabotu ugunsdrošības stāvokli pašvaldībai piederošajos mežos, samazinātu ugunsgrēku izcelšanās skaitu un samazinātu ugunsgrēku negatīvās sekas 2025.gada ugunsnedrošajā laikposmā.

**2. Darba uzdevums:**

2.1. ar Izpildītāja rīcībā esošo tehnisko aprīkojumu, pēc Pasūtītāja uzdevuma, kas tiek dots elektroniska vai telefoniska veidā (izmantojot e-pastu, SMS vai WhatsApp), nodrošināt Daugavpils valstspilsētas pašvaldības mežu ugunsdrošības uzraudzību, sistemātiski veicot mežu apsekošanu:

- pirmdienās no plkst. 1800 līdz Valsts meža dienesta ugunsdzēsības stacijas dispečera noteiktās darba dienas beigām;

- piektdienās no plkst. 1600 līdz Valsts meža dienesta ugunsdzēsības stacijas dispečera noteiktās darba dienas beigām;

- pārējās darba dienās no plkst. 1700 līdz Valsts meža dienesta ugunsdzēsības stacijas dispečera noteiktās darba dienas beigām;

- izejamās un svētku dienās – visā Valsts meža dienesta ugunsdzēsības stacijas dispečera noteiktās darba dienas garumā;

- meža ugunsgrēku izcelšanas gadījumā ārpus 2025.gada ugunsnedrošā laikposma un ārpus Daugavpils valstspilsētas pašvaldības iestādes “Komunālās saimniecības pārvalde” noteiktā darba laika;

2.2. pēc ziņojuma saņemšanas par meža ugunsgrēku, iespējami ātrāk atklāt meža ugunsgrēka izcelšanās vietu;

2.3. par atklātajiem meža ugunsgrēkiem ziņot Valsts ugunsdzēsības un glābšanas dienesta dispečeram;

2.4. veikt Valsts ugunsdzēsības un glābšanas dienesta ugunsdzēsības transporta konvojēšanu pa tuvāko ceļu līdz meža ugunsgrēkam;

2.5. pildīt citus meža ugunsgrēka dzēšanas darbu vadītāja vai Valsts meža dienesta amatpersonas rīkojumus;

2.6. veikt izdegušās platības sistemātisku apsekošanu, lai novērstu ugunsgrēka atjaunošanos un tā tālāku izplatīšanos. Nepieciešamības gadījumā organizēt atjaunojušos ugunsgrēku likvidāciju;

2.7. katru darba dienu līdz 830 ziņot Pasūtītājam par iepriekš notikušo meža ugunsgrēku skaitu, norādot katra ugunsgrēka:

* meža zemes kadastra apzīmējumu, meža kvartāla un nogabala numuru;
* izdegušo meža platību, ha;
* ugunsgrēka atklāšanas un dzēšanas darbu uzsākšanas laiku;
* ugunsgrēka iemeslu.

2.8. par ugunsdrošības prasību neievērošanu mežā, kas norādītas MK 19.04.2016. noteikumos Nr.238 “Ugunsdrošības noteikumi”, ziņot Pasūtītājam un Valsts meža dienesta Dienvidu virsmežniecības Daugavpils mežniecības mežzinim;

2.9. darbu veikšanā jāievēro Ugunsdrošības un ugunsdzēsības likuma prasības, kā arī citus, ar darbu pienākumiem saistītus, Valsts meža dienesta rīkojumus;

2.10. darbu veikšanā jāievēro visas LR spēkā esošajos normatīvajos aktos noteiktās darba drošības, tehniskās, sanitārās, vides aizsardzības u.c. prasības.

Pasūtītais nodrošina Izpildītāju ar Daugavpils valstspilsētas pašvaldības mežu inventarizācijas materiāliem.

**3. Izpildāmo darbu apjoms:**

Daugavpils valstspilsētas mežu uzraudzības maksimāli iespējamais apjoms ir 700 stundas. Lietaino laika apstākļu dēļ Pasūtītājs patur sev tiesības samazināt darba apjomu. Izpildītājs apņemas necelt pretenzijas par apjoma samazinājumu.

**4. Darba izpildes laiks:**

No Līguma abpusējas parakstīšanas brīža līdz 2025. gada 30. septembrim.

Darba izpildes laiks var mainīties atkarībā no Valsts meža dienesta rīkojumu par ugunsnedrošo laikposmu vai atkarībā no izcēlušajiem meža ugunsgrēkiem, par ko Pasūtītājs paziņo Izpildītajam.

**5. Darba izpildei izvirzītās prasības.**

5.1. Pretendentam jābūt pieredzei līdzīgu darbu veikšanā pēdējo triju gadu laikā.

5.2. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem.

5.3. Izpildītājs nekavējoties ziņo Pasūtītājam par apstākļiem, kas kavē darba veikšanu, tālākās rīcības norādījumu saņemšanai.

**6. Darbā izmantojamā tehnika:**

3.1. Izpildītāja tehnikas vienības atbilst normatīvajos aktos noteiktajām tehniskajām prasībām.

3.2. Ar izpildītāja tehniku un aprīkojumu jānodrošina visu pasūtītāja noteikto prasību izpilde.

**7. Darbā iesaistītais personāls:**

Darbā tiek iesaistīts normatīvajos aktos noteiktā kārtībā nodarbināts personāls, kas atbildīgs par visu tehniskajā specifikācijā noteikto prasību savlaicīgu un kvalitatīvu izpildi.

**8. Tāmes izstrādāšana:**

Tāmē jānorāda izmaksas par 1 stundu mežu ugunsdrošības uzraudzību, kā arī kopējās izmaksas par visu paredzamo darba apjomu.

**9. Izpildīto darbu pieņemšana:**

Reizi mēnesī tiek sastādīts nodošanas–pieņemšanas akts divos eksemplāros, kurā tiek norādīts faktiski paveikto darbu apjoms. Abpusēji parakstīts nodošanas–pieņemšanas akts ir pamats rēķina izrakstīšanai un samaksas veikšanai. Samaksa tiek veikta par faktiski izpildītiem darbiem.

Daugavpils valstspilsētas pašvaldības iestādes

„Komunālās saimniecības pārvalde”

vides pārvaldības speciāliste O. Zalucka